open-index/open-wikipedia-markdown huggingface dataset:
Knut Severin Spenning

**Knut Severin Spenning** (1831–1908) var en norsk skolemann og forfatter. 

Han ble utdannet cand.theol. i 1853. Fra 1854 til 1856 var han huslærer hos jernverkseier Treschow på Fritzøe. Fra 1856 til 1861 var han lærer ved Stavangers skole og fra 1861 til 1863 ved Kongsbergs skole. I 1863 ble han utnevnt til adjunkt ved Drammens offentlige høiere skole og fra 1877 til overlærer samme sted. Han var sønn av kgl. fullmektig i Finansdepartementet Abraham Spenning.

## Forfatterskap
Hans forfatterskap omfatter diverse «Tabeller over Drammens Byes Befolkning» i 1870- og 80-årene. I 1888 utga han den autoriserte utgave av *Dr. M. Luthers lille katekisme*. Samme år utkom *Salmer og religiøse vers samlede til skolebrug af E. Schreiner og K. Spenning*. 

## A. Kiellands lærer
I 1856 finner vi ham som timelærer ved Kongsgård skole i Stavanger hvor han ble til 1861. Der hadde han blant annet Alexander Kielland som elev. Han beundret Kiellands stilistiske evne. Spøkende sa han gjerne når det taltes om Kielland som forfatter: ”Ja han skriver så god norsk, fordi jeg var hans første norsklærer”. (Kilde: "Studentene fra 1895, s. 240)

## Litteratur
* Kraft/Lange/Halvorsen: *Norsk Forfatter-Lexicon* (1814–1880)
Ødegård

:*For etternavnet, se [[Ødegård (etternavn)]]*

En **ødegård** kalles et gårdsbruk som av ulike årsaker har vært ute av drift (lagt øde) så lenge at denne tilstanden ikke betraktes som rent forbigående.

I Norge foregikk øde-leggelsen først og fremst etter svartedauden i 1349&ndash;1350. I mange tilfeller ble ødegårdsbeskrivelen heftende ved gårdsnavnet for ettertiden, da gårdene etter hvert ble tatt i bruk igjen. Dette kunne komme til uttrykk i navn som *Øde*-Raa og *Øde*-Rud eller Kroksund-*Ødegaarden* og Hole-*Ødegaarden*, Hval *øde* og Holtan *øde*, Lang*ødegaarden* eller rett og slett *Ødegaarden*. En annen variant er *Øygard(en)*.

Ødegård anvendes som begrep også i Danmark, hvor københavnere fra 50-tallet og oppetter lette etter forlatte og øde beliggende torp i Sverige, som de kunne kjøpe eller leie og bruke til sommerhus.

## Historie
Etter pestepidemiene på 1300-tallet, ble befolkningen i Norge redusert med ca. 60%. På grunn av den reduserte folkemengden forlot folk de dårligste og mest avsidesliggende gårdene, og tok i bruk de bedre og mer sentrale gårdene. På 1500-tallet begynte befolkningen å øke igjen, og i løpet av 150 år ble folketallet tredoblet. For å kunne fø og huse stadig flere folk, ble ødegårdene tatt i bruk igjen. Det ble konflikter om eiendomsretten til ødegårdene; hvem eide dem egentlig, etter at de hadde stått forlatte i 200 år? Godseierne hevdet ødegårdene i deres område tilhørte dem. Den jorden som ikke hadde noen eier, tilfalt kongen. De som ryddet gamle ødegårder ble altså leilendinger.
Det var rikelig med jord frem til slutten av 1600-tallet. Da begynte kampen om ressursene igjen, og skapte grunnlaget for en ny underklasse; husmennene.

## Skatt
Ødegårder var gårdsbruk som ble fritatt for skatt i en overgangsperiode etter at gårdsdriften ble gjenopptatt. Deretter fikk gården en særlig lav skattesats.

## Stedsnavn
Ødegård festet seg ofte som stedsnavn på slike gårder. Selv om gården igjen ble tatt opp ble dette navnet i mange tilfelle hengende fast og dette ordet er brukt som gårdsnavn i mange kommuner. Navnet forekommer i ulike former, i bestemt og ubestemt form. Øyjord er vanlig varient i vest og i nord.    

## Se også
* Fullgård
* Halvgård
* Matrikkel
* Matrikkelskyld

## Referanser


## Eksterne lenker
* Ødegård, artikkel hos Store norske leksikon
* Ødegårdene, artikkel hos Norgeshistorie.no
*Bondesamfunnet i vekst, artikkel hos Norgeshistorie.no
Pleuritt

**Pleuritt** (også skrevet *plevritt*) eller **lungehinnebetennelse** er en betennelse i hinnene som omgir lungene (lungehinnene). Symptomene kan minne om både kraftig lungebetennelse og blodpropp i lungene, og det kan bli svært smertefullt å puste.

Pleuritt kan forårsakes av flere ulike smittsomme og ikke-smittsomme sykdommer, herunder for eksempel Sjögrens sykdom. Lidelsen deles inn i tørr og våt pleuritt, og skillet skapes av om det er betennelsesvæske eller ikke mellom hinnene. Den tørre varianten er mest smertefull, fordi hinnene ikke kan gli fritt i forhold til hverandre. Ved hjelp av et stetoskop kan man som regel høre en pleuritt som en gnidningslyd over lungene, og denne lyden er typisk mest fremtredende ved en tørr pleuritt. Lidelsen kan føre til arrvev i lungehinnene, noe som kan ta flere måneder å lege.

## Symptom
* Feber
* Hoste
* Frostrier
* Kortpustethet
* Vekttap
* Dårlig appetitt
* Skarpe brystsmerter ved pusting (smerten kan føre til bevegelseshemning ved brystsiden)
* Raskt og grunt åndedrett
* Problem med å puste dypt inn
* Kløe på ryggen, nær lungene, men uten synlig utslett

## Referanser




## Eksterne lenker
* 
* http://www.patient.co.uk/showdoc/23069037/
* http://www.ecureme.com/emyhealth/data/pleurisy.asp
Mellomriksloven

**Mellomriksloven** er en fellesbetegnelse på det avtaleverk som regulerte de interne handels- og skipsfartsforholdene i Unionen mellom Sverige og Norge. Avtalene, som i Norge var utformet som formell lov (fra 1827), og i Sverige som forordninger, ble inngått i 1815, utvidet i 1825, revidert i 1874 og siste gang fornyet i 1890. Da Sverige, som hadde gått over til en proteksjonistisk politikk i 1888, sa opp avtalene i 1895, med virkning fra 1897, mistet norsk eksportindustri de fordeler den hadde hatt på det svenske markedet. De negative økonomiske konsekvenser dette medførte, antas å ha vært medvirkende i prosessen som endte i unionsoppløsningen i 1905.

## Kilder

* *[[Store norske leksikon]]*

## Eksterne lenker
* Om mellomriksloven
Barnaby Metschurat

**Barnaby Metschurat** (født 1974 i Berlin) er en tysk skuespiller.

Han studerte ved skuespillerskolen *Die Etage* i Berlin, og har spilt i flere kino- og fjernsynsfilmer. Dessuten er han aktiv som teaterskuespiller.

## Referanser


## Eksterne lenker
*
Fylkesvei 447 (Rogaland)

**Fylkesvei 447 i Rogaland** gikk mellom Fiskepiren og Stavanger museum i Stavanger.

Etter at Klubbgata og det meste av Kongsgata ble omklassifisert til kommunal vei fikk fylkesveitraséen en lengde på 356 m.

2019 ble veien erstattet av delstrekninger av fylkesvei 4568 og fylkesvei 4580.

## Kommuner og knutepunkter

## Referanser


## Eksterne lenker
* Vegvesenets vegkart
If

**IF**, **If**, og **if** kan referere til:

## Film og fjernsyn
* *[[Hvis…]]* (originaltittel *if....*), britisk kultfilm fra 1968, regissert av Lindsay Anderson
* ''If…'' (TV-serie), britisk dokumentarserie, sendt på BBC Two i 2004–2005
* ''IF'' (film), kommende amerikansk filmkomedie, regissert av John Krasinski

## Litteratur
* «If—», dikt av Rudyard Kipling utgitt i 1910
* *[[IF Magazine]]*, australsk fagblad for film og fjernsynsindustrien

## Musikk
* In Flames, svensk Gothenburg metal-band
* *If*, album av Mindless Self Indulgence, utgitt i 2008
* «If», låt av Pink Floyd fra albumet *[[Atom Heart Mother]]*, utgitt i 1970
* «If», låt av The Cult fra albumet *Ceremony*, utgitt i 1991
* «If», låt av Janet Jackson fra albumet *janet.*, utgitt i 1993
* «If», låt av Joe Satriani fra albumet *[[Joe Satriani (album)|Joe Satriani]]*, utgitt i 1995
* «If», låt av Bananarama fra albumet, *Exotica*, utgitt i 2001
* «If», låt av Glasvegas fra albumet *Later…When the TV Turns to Static*, utgitt i 2003
* «If», låt av Destiny’s Child fra albumet, *Destiny Fulfilled*, utgitt i 2004
* «If», låt av Red Hot Chili Peppers fra albumet, *Stadium Arcadium*, utgitt i 2006
* «If», låt av Joni Mitchell fra albumet, *Shine*, utgitt i 2007

## Næringsliv og organisasjoner
* If Skadeforsikring, nordisk forsikringsselskap
* Industrifacket Metall, svensk fagforening
* Interflug, østtysk flyselskap (1958–1991; IATA-flyselskapskode IF)

## Videospill
* Interactive fiction, engelskspråklig term for tekstbaserte eventyrspill
* *[[Shin Megami Tensei If…]]*, japansk videospill i *Shin Megami Tensei*-serien, utgitt i 1994

## Vitenskap og teknologi
* If-then-else, betingelse brukt i flere programmeringsspråk, bl. a. BASIC
* Intrinsic factor, glykoprotein som produseres i magesekken

## Andre bruksområder
* Idrettsfag, utdanningsprogram i videregående skole
* Château d’If, festning på øya If utenfor Marseille
* Forkortelse for idrettslag, som f.eks. i Vålerengens Idrettsforening (VIF)

## Se også
* IFF
Bueskyting under sommer-OL

**Bueskyting under Sommer-OL**. Bueskyting var med på det olympiske programmet første gang i 1900 i Paris da det var seks ulike disipliner i bueskytingen, alle for menn. I de neste lekene i St. Louis 1904 var det også seks øvelser, hvorav kvinner kunne delta i tre av dem. Det var kun utøvere fra USA i bueskytingen i 1904. I 1908 ble det konkurrert i tre øvelser, én for kvinner og to for menn. Fire år senere i 1912 i Stockholm var ikke bueskyting med på programmet. I 1920 var bueskyting tilbake som olympisk idrett, da med hele 10 øvelser, samtlige kun for menn.

Bueskyting var ikke olympisk øvelse i de neste ti olympiske lekene, men kom med på nytt i 1972 i München og har siden det vært med på det olympiske programmet.

## Medaljefordeling

## Eksterne lenker
* Resultater og profilside  på sports-reference.com
* Resultater på Olympedia.org
Alarmprisen 2003

**Alarmprisen 2003** var den tredje utgaven av Alarmprisen og ble delt ut på Samfundet i Trondheim lørdag 15. februar 2003. Satyricon vant to priser, klassene for beste metalalbum og beste låt, mens Ephemera ble tildelt Alarmjuryens spesialpris. 

For første gang samarbeidet Alarmprisen med  og utdelingen ble avholdt som en del av by:Larm-arrangementet i Trondheim. Det ble delt ut priser til beste album i seks sjangere og fire tilleggsklasser. Ny prisklasse av året var beste musikkvideo, som ble delt ut i samarbeid med TV-kanalen ZTV, mens sjangerklassen house/techno ble erstattet med klassen for electronica. De nominerte i ni av klassene ble valgt ut gjennom en avstemning blant 59 musikkjournalister, og uten at plateselskapene måtte melde på sine artister på forhånd. Vinneren ble deretter kåret gjennom en avstemming hvor publikumstemmer på Alarmprisens nettsider og via SMS og musikkjournalistenes stemmer talte 50% hver. Rundt  publikummere deltok i avstemningen. Vinneren av Alarmjuryens spesialpris, også kalt årets Alarmpris, ble kåret av en egen jury uten offentliggjøring av nominerte på forhånd. Vinneren av denne prisen mottok et prisbeløp på  kroner.

Konferansierer under utdelingen var  og Rune Nilson og utdelingen ble overført direkte på NRKs nettsider, NRK P3 og diverse studentradioer. NRK1 sendte dessuten en redigert utgave av utdelingen på musikkprogrammet *[[Lydverket]]* den påfølgende uken.

## Vinnere

## Nominerte
Beste rockealbum:
* JR Ewing: *Ride Paranoia*
* Madrugada: *[[Grit]]*
* Gluecifer: *[[Basement Apes]]*
* WE: *[[Dinosauric Futurobic]]*
* Gåte: *[[Gåte EP (2002)|Gåte]]*

Beste popalbum:
* Thomas Dybdahl: *[[...That Great October Sound]]*
* Hello Goodbye: *Heart Attack*
* Jim Stärk: *[[Ten Songs and Hey Hey]]*
* Loch Ness Mouse: *Key West*
* Monopot: *Optipess*

Beste hiphop-/rapalbum:
* Gatas Parlament: *Holdning over underholdning*
* Tungtvann: *[[Mørketid (album)|Mørketid]]*
* Paperboys: *[[No Cure for Life]]*
* Apollo: *[[Mine damer og herrer (Apollo-album)|Mine Damer Og Herrer]]*

Beste metalalbum:
* Satyricon: *[[Volcano (Satyricon-album)|Volcano]]* 
* Immortal: *[[Sons of Northern Darkness]]*
* Khold: *Phantom*
* Arcturus: *[[The Sham Mirrors]]*
* Red Harvest: *Sick Transit Gloria Mundi*

Beste electronicaalbum:
* Jaga Jazzist: *The Stix* 
* Safariari: *Zebra Nights*
* Ugress: *Resound*
* Kim Hiorthøy: *Melke*
* Kaptein Kaliber: *Pop Ultra*

Beste jazzalbum:
* Dadafon: *Visitor*
* Nils Petter Molvær: *NP3*
* Come Shine: *Do Do That Voodoo*
* Scorch Trio (Bjørkenheim/Love/Flåten): *Scorch Trio*
* Håkon Kornstad Trio: *Space Available*

Beste låt:
* Satyricon: «Fuel For Hatred»
* JR Ewing: «Laughing with Daggers»
* Tungtvann: «Bransjehora»
* Equicez: «Live From Pass It»
* Surferosa: «Lucky Lipstick»

Beste liveband:
* Turboneger
* Ralph Myerz and the Jack Herren Band
* JR Ewing
* Gatas Parlament
* Jaga Jazzist

Beste musikkvideo:
* Kaada: «No You Don't»
* Popium: «Beautiful Thing»
* Cato Salsa Experience: «Deadbeat»
* Tungtvann: «Bransjehora»
* Paperboys: «Barcelona»

## Referanser


## Kilder
* 
* 
* 
* 

## Eksterne lenker
* 
*
Gjett hva jeg gjør

***Gjett hva jeg gjør*** var en norsk tv-serie som gikk på TV 2 våren 2001. Serien var en spørrelek der faste deltagere skulle aggere et bestemt yrke uten at de sa noe. De andre skulle så gjette hvilket yrke det var. I hver episode var det også en kjendisgjest som panelet skulle gjenkjenne med bind for øynene, ved hjelp av ja og nei spørsmål. 

Programleder var Katrine Moholt og faste deltagere var Brede Bøe, Rigmor Galtung, Marianne Krogness og Knut Lystad.

Kjendisgjester i programmet var bl.a. Hilde Lyrån, Martin Schancke, Cowboy Laila, Jan Kjærstad, Fridtjof Wilborn. 

## Referanser


## Eksterne lenker
*
Johnny-Mikael Gallefoss

**Johnny-Mikael Gallefoss** (født 27. september 1980) er en norsk tidligere fotballspiller. Han er i dag trener for den belgiske klubben BX Brussels. Som aktiv spilte Gallefoss for blant annet Løv-Ham, Bryne og Stabæk. 

Han kommer i fra Guddal i Fjaler. Gallefoss kom til Løv-Ham som utlånsspiller fra Bryne høsten 2005, men fikk senere fast kontrakt med Løv-Ham. Etter at kontrakten løp ut etter sesongen 2007 valgte Gallefoss ikke å fornye kontrakten med klubben. Gallefoss signerte før 2008-sesongen for 3. divivisjonsklubben Norheimsund Fotballklubb, hvor han også spilte før han gikk til Bryne. Han ble senere trener for klubben og var dette frem til han ble trener for BX Brussels.

Sommeren 2013 ble Gallefoss trener i BX Brussels, som er en klubb eid av Vincent Kompany. Han fikk tilbudet om trenerjobben på bakgrunn av at Company hadde fått tips om Gallefoss fra Christian Wilhelmsson, som hadde spilt sammen med Gallefoss i Stabæk. Gallefoss har signert en treårskontrakt med BX Brussels.

## Referanser


## Eksterne lenker
*
Ryan Nelsen

**Ryan William Nelsen** (født 18. oktober 1977 i Christchurch) er en tidligere fotballspiller fra New Zealand, som sist spilte for den engelske klubben Queens Park Rangers frem til 2013. Nelsen spilte hovedsakelig som midtstopper, og var ansett som en av de viktigste spillere i sin tidligere klubb Blackburn Rovers. Etter at han kom tilbake etter en skade i begynnelsen av 2007 overtok han kapteinsbindet i klubben.

## Klubbkarriere
Nelsen startet karrieren med college-fotball i staten Nord-Carolina i USA i 1997. Her spilte han i 2 år før han flyttet til California og Stanford University i 2 nye år.
Etter dette fikk han proffkontrakt med klubben D.C. United i MLS og ble lagkaptein i 2003.  

I januar 2005 ble Nelsen signert av Blackburn Rovers på free transfer, og etter bare 6 måneder i klubben ble manager Mark Hughes så imponert at han tilbød Nelsen en treårskontrakt. 

Nelsen er også kaptein på landslaget til .

## Utmerkelser
I dronningens nyttårsliste for 2011 ble Nelsen utnevnt til offiser av New Zealands fortjenstorden for sin innsats for fotballen.

## Referanser


## Eksterne lenker
*
The Legend of Zelda (TV-serie)

***The Legend of Zelda*** er en amerikansk animert eventyrserie fra 1989, basert på de to første spillene i ''The Legend of Zelda''-serien til Nintendo Entertainment System.

## Handling
Hver episode av *The Legend of Zelda* fulgte eventyrene til helten Link og Prinsesse Zelda som beskyttet kongedømmet Hyrule fra en ond trollmann kalt Ganon. De fleste episodene bestod av Ganon (eller hans undersåtter) som enten prøvde å kapre Triforce of Wisdom fra Zelda, kidnappe Zelda i egen person, eller bruke en eller annen ond plan til å bekjempe Hyrule.

En vanlig gjentakende vits i serien var Links flere mislykkede forsøk på å overbevise Zelda om at han fortjente et kyss for sine heltedåder. Links fevenn, Sprite, var derimot alltid villig til å gi ham et kyss helt gratis, men på grunn av hennes lille størrelse la han aldri merke til dette. Den gjentakende vitsen var høyst sannsynlig inspirert av de siste stundene av *[[Zelda II: The Adventure of Link]]*, som også videreførte troen på at Link og Zelda er romantisk involvert i senere spill.

Zelda hadde en større protagonistrolle i TV-serien enn i videospillene, hvor hun simpelthen er rollefiguren som spilleren må redde. Mens Link måtte redde Zelda i noen få episoder, slåss hun vanligvis side ved side med ham, og brukte som oftest pil og bue som hennes våpen.

## Episoder
#«The Ringer»
#«Cold Spells»
#«The White Knight»
#«Kiss 'N Tell»
#«Sing for the Unicorn»
#«That Sinking Feeling»
#«Doppelganger»
#«Underworld Connections»
#«Stinging a Stinger»
#«A Hitch in the Works»
#«Fairies in the Spring»
#«The Missing Link»
#«The Moblins Are Revolting»

## Referanser


## Eksterne lenker
*
Karoline Næss Mamelund

**Karoline Næss Mamelund** (født 24. juli 1987 i Oslo) er en norsk håndballspiller, som spiller venstreback for .

## Karriere
### Klubb
Næss startet å spille håndball i  som 12-åring. Etter et opphold i  signerte hun for  foran 2007/08-sesongen.

### Landslag
Næss har seks landskamper for ulike norske ungdomslandslag. Våren 2011 debuterte hun for A-landslaget med to kamper mot Russland, der hun scoret to mål i begge kampene. Året etter ble hun tatt ut i troppen til Håndball-EM 2012, hvor Norge tok sølvmedalje.

## Privat
Næss gikk på idrettsfaglig linje på Bjerke videregående skole  2003&ndash;2006, og tok etter det en MBA (Master of business administration) ved NKS etter bachelorgrad på Handelshøyskolen BI. Sommeren 2015 giftet hun seg med håndballspilleren Erlend Mamelund.

## Meritter
* EM 2012 – Sølv

## Se også
* Liste over kjente elever ved Bjerke videregående skole

## Referanser

## Kilder
* Nordstrands Blad.no: 12. april 2007, «Hederlig av NIF»

## Eksterne lenker
* 
* 
*  Karoline Næss Mamelunds profil hos
Captain EO

***Captain EO*** er en tredimensjonal Disney-film fra 1986 som ble vist i Disneys fornøyelsesparker på 1980- og 1990-tallet, og brakt tilbake til Epcot og Disneyland etter Michael Jacksons død. Den ble regissert av Francis Ford Coppola og produsert av George Lucas mens Michael Jackson hadde hovedrollen. 
Koreografien var av Jeffrey Hornaday og filmmanuset var skrevet av Lemorande, Lucas og Coppola. Filmmusikken ble skrevet av James Horner, og to av Michaels låter sto sentralt, **We Are Here to Change the World** og **Another Part of Me**. Supreme Leader ble spilt av Anjelica Huston.

## Handlingsreferat
Filmen forteller historien om kaptein EO (spilt av Michael Jackson) og mannskapet på romskipet hans på oppdrag for å levere en gave til "The Supreme Leader" som lever i en verden av råtnende, vridd metall. Kaptein EOs mannskap består av hans håndlanger Fuzzball, en to-hodet navigatør og pilot Idey og Ody, sikkerhetsoffiser Major Domo en robot. Samt en mindre robot, Minor Domo (som passer som en modul inn i Major Domo) samt den klønete elefant-lignende skapningen Hooter som veldig ofte forstyrrer mannskapets oppdrag. Dick Shawn spiller kaptein EOs sjef, kommandør Bog.

Ved ankomst til en planet blir mannskapet fanget av håndlederne til den øverste lederen og fraktet til henne. Hun dømmer mannskapet til å bli omgjort til søppelkasser, og kaptein EO blir dømt til 100 års tortur i planetens dypeste fangehull. Før kaptein EO blir sendt bort, forteller han den øverste lederen at han ser skjønnheten skjult i henne, og at han gir henne nøkkelen til å låse den opp: Sangen hans, "We Are Here to Change the World"

De to robot-medlemmene i mannskapet forvandles til musikk-instrumenter, og besetningsmedlemmene begynner å spille de forskjellige instrumentene. Når Hooter løper mot instrumentet sitt, snubler han over kappen til EO og ødelegger den, og stopper musikken. Fortryllelsen blir ødelagt, og den øverste lederen beordrer vaktene sine til å fange kaptein EO og hans mannskap. Den øverste lederen slipper løs Whip Warriors, to cybernetiske forsvarere hver med pisk og skjold for å ta kontroll over EO og hans mannskap. De andre fra mannskapet forsøker å stikke av, og lar kaptein EO kjempe mot Whip Warriors på egen hånd. Kaptein EO forsøker deretter å forvandler lederen til en vakker kvinne, og gjøre planeten til et paradis.

## Eksterne lenker
* 
* ''Captain EO'' filminformasjon – med skjermdump av hovedrollefigurene
* ''Captain EO'' på WDWHistory.com
* ''Captain EO'' tegneserien sin forside
Washington Capitals

**Washington Capitals** er en ishockeyklubb i den nordamerikanske proffligaen NHL.  Capitals ble grunnlagt og tatt med i NHL i 1974. De spilte i Stanley Cup-finalen i 1998 og vant Stanley Cup for første gang i 2018 da de slo det nye NHL-laget Vegas Golden Knights 4-1 i kamper i finalene i 2018.

Klubben spiller hjemmekampene sine i Capital One Arena i Washington D.C., USA. 

Capitals har ikke gjort mest ut av seg på drøye 30 år i NHL. I de første årene var det faktisk så dårlig både økonomisk og sportslig at eierne vurderte å selge laget ut av byen. Under David Poiles sportslige ledelse tok det seg opp, og klubben stabiliserte seg. I Stanley Cup-finalen i 1998 ble det fire strake tap mot Detroit Red Wings. 

Washington Capitals draftet Steffen Søberg i juni 2011, og han ble da den første norske ishockeymålvakten som er draftet av et NHL-lag.
REC

**REC** kan referere til:
* REC, Thandalam, Chennai, en teknisk høyskole i Tamil Nadu (India).
* Oslo Børs' kode for REC Silicon, tidligere Renewable Energy Corporation
* IATA-koden for Guararapes internasjonale lufthavn i Brasil
* REC (film), spansk skrekkfilm fra 2007
Chicago Blackhawks

**Chicago Blackhawks** (skrevet **Chicago Black Hawks** fram til 1986) er en ishockeyklubb i den nordamerikanske proffligaen NHL. Klubben ble grunnlagt i 1928 og har vunnet Stanley Cup seks ganger (1934, 1938, 1961, 2010, 2013 og 2015)

Klubben spiller hjemmekampene sine i United Center i Chicago, Illinois. Klubbfargene er Rødt, hvitt og svart   

Blackhawks er en av de mest klassiske lagene i NHL og tilhører de såkalte Original Six. De ble grunnlagt av kaptein Frederick McLaughlin og døpt etter regimentet han hadde ansvaret for under 1. verdenskrig. Han utmerket seg med å sette sammen et lag bestående kun av amerikanske spillere som overrasket alle og tok hjem Stanley Cup i 1934.

I moderne tid utmerket Chicago seg lenge som en av de største skuffelsene i amerikansk proffidrett. Etter finaleopptredenen mot Pittsburgh i 1992 og flyttingen fra det klassiske Chicago Stadium til nye United Center to år senere slet laget lenge med å utmerke seg. Flere svake sesonger førte imidlertid til at laget fikk flere tidlige valg i draften på 2000-tallet og fikk med det unge spillere som Jonathan Toews og Patrick Kane som har slått igjennom som noen av hockeyens unge superstjerner. Også norsk-ættede Dustin Byfuglien var en viktig brikke i laget.

I 2010 vant laget Stanley Cup for første gang siden 1961 etter å ha slått Philadelphia Flyers i finalespillet. I 2013 vant laget igjen Stanley Cup etter å ha slått Boston Bruins. I 2015 vant Blackhawks nok en gang Stanley Cup etter å ha slått Tampa Bay Lightning 4–2 i kamper.
## Eksterne lenker
*
Heksekongen av Angmar

**Heksekongen av Angmar** er Saurons mektigste tjener. Han er fyrste over ringskrømtene (Nazgûl)
og over Minas Morgul. I år 1300 i det tredje tidevervet, grunnla han riket Angmar, hekseriket. Det fører til at Arnor går under. Heksekongen var den første som bukket under for Sauron, og ble derfor den første Nazgûlen, som fikk mest tiltro fra Mørkets Herre.

Det var Heksekongen som stakk ned Frodo på Blåstertopp. Man hører ikke mye mer om han før i Atter en konge. Under beleiringen av Minas Tirith, dreper han Kong Théoden av Rohan ved å drepe hesten hans, Snømana, med han oppå, sslik at Theoden blir klemt under hesten sin. I sorg og vrede tar Eowyn, niesen til Théoden, og stiller seg opp mellom Heksekongen og Théoden. Heksekongen blir irritert, og slår etter Eowyn, men hun forsvarer seg med skjoldet. Men slaget var så hardt at armen hennes blir knust. Han er på vei til å slå en gang til, men Muntiadok Brennibukk stakk ham i kneet (kne-senen) med et sverd som var beskyttet med trolldom som var mot nettopp Heksekongen. Eowyn tok sverdet sitt med den uskadde hånden, og stakk det inn i Heksekongens hjelm. Det ble hans ane. Dermed ble den 1 000 år gamle spådommen, som var sagt av alvefyrsten Glorfindel, sann. Den sa at Heksekongen ikke skulle bli drept av noen mann.

Etter at lederen for Nazgûlene blir drept, går kommandoen over Mordors hær som inntok Gondor over til Gothmog - som var av en uspesifisert rase. De resterende åtte ringskrømtene angrep under slaget ved Morannon. Men når Frodo gjorde krav på ringen som sin egen i Mount Doom, beordret Sauron - som endelig innså hvilken fare han var i - de resterende åtte Nazgûl å fly dit for å avskjære Frodo. Men de kom for sent: Gollum grep ringen fra Frodo før han falt, noe som ødela ringen en gang for alle. Dette gjorde en slutt på Saurons makt og alle hans undersåttere - inkludert Nazgûl.
Farmasiforbundet

**Farmasiforbundet** er et fagforbund for apotekansatte, i første rekke apotekteknikere, som er den største yrkesgruppa i apotek. Forbundet har rundt 3 500 medlemmer. *Norges tekniske apotekpersonales forening* ble stiftet i 1937 og har senere endret navn, først til Norsk apotekteknikerforbund, og senere til Farmasiforbundet. Forbundet er fra 1. januar 2014 en yrkesorganisasjon i Parat. Forbundsleder er Irene Hope.

Farmasiforbundet utgir medlemsbladet *[[Farmasiliv]]* med fem utgaver pr. år.

## Referanser


## Eksterne lenker
* 
* 
*  Medlemsbladet Farmasiliv
Å (Andøy)

**Å** er ei grend i Andøy med omtrent 40 innbyggere. Åelva som renner gjennom Å er en av de få tingene Å er kjent for.
Michael Kightly

**Michael John Kightly** (føldt 24. januar 1986) er en engelsk tidligere fotballspiller.

## Biografi
Kightly startet sin karriere i Southend der han skrev kontrakt med klubben 15. mars 2003. Han slo aldri gjennom i klubben og var på ët tre måneders lån hos Farnborough før han gikk gratis til Grays Athletic i Conference ligaen. Her ble han en suksess og Manchester United ble interessert i han og Alex Ferguson kalte han *Non-leagues svar på [[Ryan Giggs]]*.

På tross av interesse fra andre klubber, valgte Kightly å gå på lån til Wolves noe som førte til at han signerte en 2,5 års kontrakt med klubben. 16. desember 2006, i sin andre kamp for klubben, lagde han sitt første mål og dermed også sitt første mål i ligasystemet, i en bortekamp mot QPR.

## Karriere som spiller
Tabellen er oppdatert pr 17. februar 2007

## Referanser


## Eksterne lenker
*
Snømana

**Snømana** er hesten til kong Théoden av Rohan i J.R.R. Tolkiens fiktive verden Midgard. Han var føllet til Lettfot og var født og oppvokst i Edoras. Théoden red på Snømana til slaget på Pelennor-engene. Han var svakere enn Skuggfaks, hesten til Gandalv, men siden herren hans var konge i Rohan, var han som en av Meras selv. Snømana fulgte kongen til siste slutt, da han ble spiddet av en svart pil. Han tok Théoden med i fallet, og knuste mesteparten av kroppen hans. Snømana ble begravet med stor ære på Pelennor-engene like ved der han falt.

Graven hans ble kalt Snømanhaug, og på den står det en stein der det er risset inn på Gondors og Markens tungemål: «Troest tjener ga herren banen: Lettfots føll med den snehvite manen.»

I Peter Jackson sin film, ble Snømana drept av ridedyret til Heksekongen av Angmar.
Hesten som spiller i filmen heter Hercules, han var den nest høyeste etter Blanco, som spiller Skuggfaks.
Kommunal vei 428 (Stavanger)

**Kommunal vei 428 i Stavanger** går mellom Lagårdsbrua og Kvalaberg skole i Stavanger. Veien er 3,2&nbsp;km lang.

Paradissvingen ble omklassifisert til kommunal vei tidligere enn resten av veien.

Før veien ble omklassifisert var den nummerert fylkesvei 428.

## Kommuner og knutepunkter

* Kirkegårdsbakken bru (Lagårdsbrua) (over Jærbanen, 14 m)

* Torsnes bru (over Jærbanen, 18 m)

## Referanser


## Eksterne lenker
* Vegvesenets vegkart 
* Vegliste Rogaland november 2018
Jemal Johnson

**Jemal Johnson** (født 5. mai 1985 i Paterson, New Jersey) er en angrepsspiller i fotball som spiller for Jacksonville Armada.

## Biografi
Johnson ble født i USA, men familien flyttet til Macclesfield da han var fem år gammel.  Han var innom Manchester United, men 16 år gammel signerte han for ungdomsakademiet til Blackburn Rovers.

Johnson fikk sin debut på førstelaget da han kom inn som innbytter i Rovers sin tredje runde kamp i FA-cupen mot Cardiff den 8. januar, 2005. Han scoret sitt første mål for klubben i sin første kamp fra start, den 29. januar 2005 i en fjerderundekamp hjemme på Ewood Park mot Colchester. Han ble aldri fast på laget og i løpet av sesongen 2005 / 06 var han på lån hos Preston og Darlington.

Han skrev kontrakt med Wolves den 17. august 2006for en ukjent sum og han ble fort et respektert medlem i troppen for fansen da han lagde to mål i løpet av sine to første kamper for Wolves.

Rett før overgangsviduet stengte i 2007, ble ha solgt til MK Dons for en ukjent sum.

## Karriere som spiller
Tabellen er oppdatert pr 31. august 2007

## Referanser


## Eksterne lenker
* 
* Johnson på Wolves hjemmeside
Skogmus

se egen seksjon

**Skogmus** (*Apodemus*) er ei slekt i musefamilien, som er vidt utbredt i de tempererte og subtropiske delene av Europa og Asia. Småskogmus har også spredt seg til Nordvest-Afrika.

De har et typisk utseende for ekte mus med lang hale, spiss snute og relativt store øyne, ører og bakføtter. Til tross for navnet lever de ikke bare i skog, men også på stepper og dyrket mark.

En har tidligere ment at det er fire skogmusarter i Europa: småskogmus, storskogmus, brannmus og bergmus. Etterhvert er flere «nye» arter blitt oppdaget, for eksempel dvergskogmus (*Apodemus uralensis*), og alpeskogmus (*Apodemus alpicola*). Det lever ofte tre til fire arter i samme område. Krkmus (*Apodemus krkensis*) fra den kroatiske øya Krk har vist seg å bare være en fargevariant av småskogmus.

## Inndeling
Følgende inndeling følger *Mammal Species of the World* (2005). To arter som er beskrevet i ettertid er tatt med til slutt i oversikten. 

***argenteus''-gruppe'''

* ''Apodemus argenteus'' – Japan

***gurkha*-gruppe*'
* *Apodemus gurkha* – Nepal

***apodemus''-gruppe'''
* [[brannmus]], ''Apodemus agrarius'' – todelt utbredelse, fra Mellom-Europa til Sentral-Asia, og i Øst-Asia
* ''Apodemus chevrieri'' – sørlige Kina
* ''Apodemus draco'' – Kina og tilstøtende deler av Myanmar og India
* ''Apodemus latronum'' – sørlige Kina og nordlige Myanmar
* ''Apodemus peninsulae'' – nordlige Kina, Mongolia, sørlige Sibir, [[Sakhalin]], Korea, [[Hokkaido]] i Japan
* ''Apodemus semotus'' – Taiwan
* ''Apodemus speciosus'' – Japan og [[Kunasjir]]

***sylvaemus*-gruppe*'
* alpeskogmus, *Apodemus alpicola* – Alpene
* vestlig bergmus, *Apodemus epimelas* – vestlige og sørlige Balkan
* storskogmus, *Apodemus flavicollis* – Europa og Vest-Asia
* *Apodemus hyrcanicus* – Talysjfjellene sørøst i Aserbajdsjan og nordvest i Iran. 
* østlig bergmus, *Apodemus mystacinus* – Vest-Asia og Kreta
* *Apodemus pallipes* – Pamir, Hindukush og vestlige Himalaya
* *Apodemus ponticus* – Kaukasia, kanskje samme art som storskogmus
* *Apodemus rusiges* – Himalaya i nordøstlige Pakistan og Jammu og Kashmir
* småskogmus, *Apodemus sylvaticus* – Europa og Nordvest-Afrika
* dvergskogmus, *Apodemus uralensis* – fra Mellom-Europa til Sentral-Asia
* *Apodemus witherbyi* – sørøstlige Ukraina, Kaukasia og Vest-Asia

**incertae sedis**
* *Apodemus avicennicus* – Yazd i sentrale Iran
* *Apodemus nigrus* – fjellstrøk i Guizhou og Chongqing i Kina

## Referanser


## Litteratur
* 
* 

## Eksterne lenker
*
Kommunal vei 404 (Stavanger)

**Kommunal vei 404 i Stavanger** går mellom Våland og Ullandhaugveien i Stavanger. Veien er 1,2&nbsp;km lang. 

Tidligere fortsatte den gjennom Sven Foyns gate til Haugåsveien.

Før veien ble omklassifisert var den nummerert fylkesvei 404.

## Kommuner og knutepunkter

## Referanser


## Eksterne lenker
* Vegvesenets vegkart 
* Vegliste Rogaland oktober 2018
Sehesteds gate (Oslo)

:::*Se [[Sehesteds gate|pekerside]] for flere forekomster av Sehesteds gate.*

**Sehesteds gate** (3, 2–6) er en liten sentrumsgate i Oslo. Gaten går fra Kristian IVs gate til Kristian Augusts gate parallelt med og mellom Universitetsgata og Rosenkrantz' gate. 

Midt i gateløpet ligger **Sehesteds plass**, ferdig i 1880. Arkitekt Paul Due kjøpte i 1875 rimelige løkketomter som skulle bli Hannibal Sehesteds gate. Paul Due tegnet de karakterisktiske nyrenessansebygningene som omkranser plassen, og som sto ferdige i 1880. Midt på plassen står en fontene, i den står Bronsefiguren *Evig liv*, utført av billedhugger Ørnulf Bast. Forlagene Aschehoug og Gyldendal holder til på hver sin side av plassen, og «Sehesteds plass» oppfattes ofte som en metafor for norsk bokbransje.
## Referanser

## Eksterne lenker
*
Fylkesvei 4552

**Fylkesvei 4552** går mellom Auglend og Hillevåg i Stavanger.

Frem til 2019 hadde veien betegnelsen fylkesvei 394 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Klingenberggata (Oslo)

**Klingenberggata** (3-7, 4) er en sentrumsgate i Oslo. Gaten går fra Stortingsgata til Haakon VIIs gate. Den fikk navn i 1852 etter forlystelsesstedet Klingenberg (eller Klinchenberg).

Før Haakon VIIs gate ble anlagt, gikk Klingenberggata helt til Munkedamsveien, gjennom det området Oslo konserthus er oppført på. Piperviken småkirke, som hadde adresse Munkedamsveien 12, hadde tårn og inngang ved Klingenberggata.

## Bygninger
* Nr 4 - Forretningsgård i syv etasjer, gjennomgående til Fridtjof Nansens plass 4, arkitekt Thorleif Jensen, oppført 1938
* Nr 5 - Forretningsgård i ni etasjer, oppført 1937, arkitekt Ulf Nyquist og Antti Norrgren, Bygningen huser Chat Noir med fasade mot Olav Vs gate. I kjelleren med inngang fra Klingenberggata lå tidligere restauranten Rosekjelleren
* Nr 7 – Vika postkontor, under andre verdenskrig huset bygningen kontorer for Abwehrstelle Norwegen og Geheime Feldpolizei, som også kaltes Deutsche Passtelle


Fil:Piperviken småkirke OB.A13390.jpg|Klingenberggata (til høyre for Pipervikskirken) sett fra Munkedamsveien i 1938
Fil:Klingenberggata med Pipervikskirken, kontorbygning, Vika postkontor Thorbjørn Gustavsen 1955 OMU OB.F24256.jpg|Vestenden av Klingenberggata mot Munkedamsveien i 1955


## Litteratur
* 

## Eksterne lenker
*
Eulalio Gutiérrez

**Eulalio Gutiérrez Ortiz** (født 1881, død 12. august 1939) var Mexicos president mellom 6. november 1914 og 16. januar 1915.

Han ble født i *la Hacienda de Santo Domingo* i Ramos Arzipe i den meksikanske delstaten Coahuila. Som ung var han gjeter og gruvearbeider i Zacatecas. Gutiérrez var med i den meksikanske revolusjon og han var midlertidig president i en turbulent tid.

## Referanser


## Eksterne lenker
*
Félix María Zuloaga

**Félix María Zuloaga Trillo** (født 31. mars 1803, død 11. februar 1898) var en meksikansk offiser (general) og leder av den meksikanske borgerkrigen.

Zuloaga ble valgt til president i Mexico den 21. januar 1858. Han ble avsatt av Manuel Robles Pezuela den 24. desember samme år, men tok igjen over presidentskapet i januar 1859.

## Referanser
Testament (andre betydninger)

**Testament** kan referere til:

*Testamente &ndash; en skriftlig erklæring hvor en bestemmer hvordan ens etterlatte eiendeler skal fordeles
*Det gamle testamente &ndash; i Bibelen
*Det nye testamente &ndash; i Bibelen
*Testament (band) &ndash; et amerikansk thrash metal-band.
*''Testament'' (film) &ndash; en film fra 1983
**[[The Testament]]* &ndash; en roman av John Grisham
Sukhoj Su-7

**Sukhoj Su-7** ( NATO-kallenavn: *«Fitter»* ) var en sovjetisk jagerbomber, og det første i en familie med kampfly hvorav de siste variantene fremdeles er i bruk ( Su-17 ). Prototypen fløy første gang 8. september 1955 og de første **Su-7** ble operative fra mai 1958. **Su-7B**, som var en taktisk jagerbomber, og **Su-7BM**, som var en jagerbomber med forbedret rekkevidde, ble fortløpende satt i produksjon. I 1965 begynte produksjonen av den siste varianten, **Su-7BKL**, og eksportvarianten **Su-7BMK**, som var nesten identisk med Su-7BKL. En to-seters variant for trening ble også bygget under betegnelsen **Su-7U**, og for eksport som **Su-7UMK** ( *«Moujik»* ).

**Su-7BKL** ble også levert til Polen og Tsjekkoslovakia, og **Su-7BMK** ble levert til Afghanistan, Algerie, Egypt, India, Irak, Libya, Nord-Korea, Syria og Vietnam. De siste Su-7BMK var operative med det afghanske flyvåpenet helt fram til 1989.

Den siste produksjonsserien fikk betegnelsen **Su-7BKL**og var utstyrt med en Ljulka AL-7F-250 turbojetmotor som kunne gi flyet en topphastighet på opptil 2150 km/t (Mach 2,1). Bestykningen besto av to 30 mm Nudelman-Rikhter NR-30 kanoner og en våpenlast på opptil 2&nbsp;500 kg. 

## Spesifikasjoner

## Litteratur
* Yefim Gordon & Dmitriy Komissarov; *Famous Russian Aircraft: Sukhoi Su-7/Su-17* Midland Publishing 2011 ISBN 978-1-85780-345-7 

## Eksterne lenker
* Wings Palette-fargelegging
Antistatiske hjelpemidler

**Antistatiske hjelpemidler**, **antistatiske midler** eller ***antistatica***, er kjemiske hjelpemidler som nøytraliserer statisk elektrisitet. Hjelpemidlene tilsettes ofte i tekstiler eller tekstilfibre, plast- eller gummiprodukter og grammofonplater. Midlene benyttes også sammen med sjampo, balsam og hårfargemidler for å unngå at håret blir elektrisk ladd.

De fleste antistatiske midlene som blir tilsatt under produksjon er ikke varige. I tekstiler fjernes de ved gjentatt vasking, men det kan tilføres nye ved bruk av tøymyknere eller skyllemidler.

## Referanser
Olav Vs gate

**Olav Vs gate** finnes flere steder i Norge:
* Olav Vs gate (Halden)
* Olav Vs gate (Oslo)
* Olav Vs gate (Stavanger)

## Se også
* Olav V gate i Bodø
* Kong Olav V's gate i Kristiansund
God kveld, Dagfinn

***God kveld, Dagfinn*** var en norsk humor-serie med Dagfinn Lyngbø som gikk TV 2 i 2003. 

Den gikk i repriser på TV 2 Zebra i 2007.

Premieren ble sett av 505 000.

## Om serien
I studio forteller Dagfinn på sedvanlig vis om tingene som opptar ham. Hva gjør krabber når de er alene, er baderinger og stupebrett tegn på at det finnes vann på Mars og hvordan høres bursdagssangen til Osama bin Laden ut. Med Dagfinns sedvanlige skjeve blikk på virkeligheten får vi se mye av det som gjør ham til en av Norges mest populære stand-up-komikere. Selv om han sitter denne gangen. I utallige roller som alt fra cowboy, til pilot, til motstandskjemper under krigen og mafiaboss hos psykologen, får vi svar på bl. a. spørsmål som: ”Finnes det nettverksproblemer i The Matrix?”, ”Husker alltid antiterrorpolitiet å gå på do før oppdrag?”, "Hva kan pornoskuespillere trekke fra av utgifter på selvangivelsen?" og ”Hva skjer når bankranere ikke får barnevakt?”. I serien møter vi også Daffa, heavy-metal rockeren som opplever at andre i bandet stjeler bevegelsene hans, og flykapteinen som er opptatt av alt annet enn å holde flyet på vingene.

## Andre medspillere i serien
*Stine Varvin  
*Marte Stolp  
*Jan Gunnar Røise  
*Ingar Helge Gimle  
*Per Egil Aske  
*Trond Fausa Aurvåg  
*Johan Golden (Morpheus)
*Stian K. Pettersen  
*Bernhard Arnø

## Referanser
Sibeth Hoff

**Sibeth Hoff** (født 1966) er en norsk sanger, skuespiller og kursholder oppvokst på Fiskum. Hun ble utdannet på teaterskolen Royal Welsh College of Music and Drama (1989–1992) og ved Complete Vocal Institute i København. Hun var skuespiller i Storbritannia i åtte år, før hun returnerte til Norge.

Hoff har erfaring fra teater, film, TV, revy, lydbøker og hørespill, blant annet var hun å se i *Kalenderpikene* på Oslo Nye Teater, og har de siste årene drevet mest med musikk.

Hun spilte forestillingen *[[Hoff Ubarbert]]* på Festspillene i Nord-Norge i 2006, en forestilling med tekster og musikk av hennes avdøde far Trygve Hoff. Forestillingen ble også spilt på Det norske teatret i 2007 for å markere at det var 20 år siden Trygve Hoff gikk bort.

Etter *Hoff Ubarbert* tok hun musikken videre. I 2012 gav hun ut platen *Skipper Skuteløs*, med sin avdøde storebror Ståle Hoff´s låter, og i 2015 gav hun ut sin første singel med egen musikkvideo . I 2017 kom EP-en *[https://www.youtube.com/playlist?list=OLAK5uy_m64B6nbd7OUTB1jTAJnrKo5h7fd6-AsEE In motion]*, med egne melodier og tekster produsert ved hjelp av Jakob Terjesønn Rypdal fra Mantaray og Askjell Solstrand fra bandet dePresno.

Hun har siden 2009 lest inn 184 lydbøker på Nlb, og i 2016 startet hun å lese for Cappelen Damms lydbok strømmetjeneste, *[https://www.storytel.com/no/nn/ Storytel]*. I tillegg holder hun kurs i presentasjonsteknikk og kommunikasjon for store og små bedrifter.

Hoff ble opprinnelig døpt Siv Elisabeth men navnet Sibeth har fulgt henne siden hun var ei lita jente, det var det begge brødrene, Ståle Hoff og Stig Henrik Hoff kalte henne.

## Musikk


* 2017 In Motion. EP. Vokalist og låtskriver
* 2016 The thin thin line. Vokalist og låtskriver
* 2012 Skipper Skuteløs. Vokalist
* 2010 Sibeth synger Hoff. Vokalist
* 2006 og 2007. Hoff Ubarbert. Vokalist

## Utvalgt teater
* 2010 Kalenderpikene, Oslo Nye Teater
* 2007 Hoff Ubarbert, en røff remix av Trygve Hoff
* 2004 Absolutt Mamma, Bergen
* 2005 Pokertrynet, Spillebrikkene
* 2003 Fire tupper og en hane, Arendal
* 2002 Et Variabelt Selskap, Det Åpne Teater
* 2002 Høy Pollenfaktor, Arendal
* 2001 Salong Saratustra, Nationaltheateret
* 2001 Sol Og Nymåne feirer jul
* 1998 Mine barnslige venner, Hålogaland Teater
* 1998 Munken Vendt, Totalteateret
* 1997 Tilgivelsesprosjektet, Totalteateret
* 1997 Elva Renner Motsatt Vei, Leka
* 2007 Ronja Røverdatter, Hurum. Regissør
* 2005 A Trolltale. Anchorage. Regissør

## Utvalgt filmografi
* 2001 *[[Fox Grønland]]*
* 2002 *[[Pelle Politibil]]*
* 2005 Hotel Cæsar (TV-serie), « Britt Lyng »

## Utvalgte lydbøker og hørespill
* 2016  - Storytel. Cappelen Damm 
* 2009 - 17 Norsk Lyd og Blindeskriftbibliotek
* 2006 Biler
* 2004 C. S. Lewis. Narnia 5, 6 og 7

## Internasjonalt
* My Life In The Bush Of Ghosts. The Royal Court YPT, London.
* Midtsommernatts Drøm. England, Irland og Wales.
* 1996 Et Drømmespill. Sturdy beggars, London.
* 1995 Macbeth. Sturdy Beggars, London.
* 1992 Medea. Kypros

## Referanser


## Eksterne lenker
* 
* Teaternett om Sibeth Hoff
*
Nordbytjernet

**Nordbytjernet** er et vann i Ullensaker kommune i Akershus. Det ligger 1&nbsp;km fra Jessheim sentrum og er et friluftsområde. Rundt tjernet er det anlagt turveg for rullestol og barnevogn. En badestrand ligger i det sørøstlige hjørnet av tjernet.

På nordsida av tjernet ligger Romerike Folkehøgskole. Området ellers har turmuligheter året rundt: Fra Nordbytjernet går det løyper i skogsområdet Vestmoen, og videre til Olaløkka på Sand og Ringbanen på Gardermoen. Utgangspunktet er da parkeringsplassen ved tjernet eller ved idrettsparken.

Nordbytjernet er en dødisgrop og har et variert og spennende plante- og fugleliv. Her finnes toppdykker, sivhøne, sothøne, stokkand og knoppsvane.  Utløpet er en bekk i det sørvestlige hjørnet som renner ned til Kverndalen, og som tidligere var brukt som vannkraft i Kverndalen.  Rett vest ligger en mindre dødisgrop som heter Svarttjernet. En stor del av området er vernet som landskapsvernområde

Tjernfestivalen ble arrangert ved Nordbytjernet i flere år.

Litt sør for Nordbytjernet ligger Nordby ungdomsskole.

## Referanser




## Eksterne lenker
* Tjernfestivalen
* Romerike Folkehøgskole
* Nordby Ungdomsskole
Turorientering

**Turorientering** er en mosjonsaktivitet som kombinerer orientering og naturopplevelser, selv om det ogs settes ut poster i bebygde strøk av hensyn til deltakere med begrenset bevegelighet.

Orienteringspostene til turorientering henger gjerne ute i skogen i flere måneder, og er organisert i turer mes ulik vanskelighetsgrad og terreng. Aktiviteten skjer ikke på tid. Hovedpoenget er å være innom flest poster i løpet av perioden de henger ute i skogen. Postene er gitt forskjellig antall poeng, avhengig av vanskelighetsgraden og hvor langt de er fra nærmeste naturlige utgangspunkt. Stempling på posten skjer nå oftest ved å scanne en QR-kode i en egen app. Avhengig av poengsummen man har samlet kan man kvalifisere til å bli tildelt ulike premier.

## Eksterne lenker
* turorientering.no, fra Norges Orienteringsforbund
Pålegg

**Pålegg** er en samlebetegnelse på matprodukter som legges oppå smørbrød. Vanlige pålegg i Norge er forskjellige varianter av syltetøy, sjokoladepålegg, ost, makrell i tomat, leverpostei og kaldskåret kjøtt som for eksempel servelat, skinke, spekepølse, sylte eller roastbiff.

Pålegg er utledet av «å legge på», og henspiller således til at det er funksjonen til matproduktet, det å legge det på brød, som definerer hva som er pålegg. Det er ikke fysiske egenskaper ved pålegget som er avgjørende. For eksempel er syltetøy pålegg når det brukes på brødskiver, men ikke når det brukes som tilbehør til middag.

Mange språk, som engelsk, har ikke noe begrep som dekker «hva som helst som en kan ha på en skive brød», så ordet dukker jevnlig opp på lister over uoversettelige ord. På engelsk brukes *spread* om smørepålegg og *topping* om andre pålegg.

## Referanser
Arne Askildsen (1933–2004)

**Arne Askildsen** (født 19. april 1933 i Mandal, død 18. februar 2004) var en norsk forfatter. 

Han arbeidet som oversetter, tekstforfatter og redaktør i reklamebransjen. Romanen *Bajazzo* ble anbefalt av juryen i Gyldendals konkurranse om den beste debutromanen i 1960. Det tok 16 år før neste bok fra Askildsen ble utgitt, diktsamlingen *Under trærne* som også kom på Gyldendal.

## Bibliografi
*  – *Bajazzo* - (roman), Gyldendal forlag
*  – *Under trærne* - (dikt), Gyldendal forlag, ISBN 82-05-0915-4

## Referanser


## Eksterne lenker
* Arne Askildsen hos Norbok
* Askildsens bøker på bokhylla.no
Arne Askildsen

**Arne Askildsen** er navnet til flere personer:

* Arne Askildsen (1898–1982) – stortingsrepresentant
* Arne Askildsen (1933–2004) – forfatter
Jessheim videregående skole

**Jessheim videregående skole** den største videregående skolen i Akershus fylke. Skolen har  elever og 265 ansatte og ligger i Jessheim sentrum. Bygningsmassen utgjør ca.  kvadratmeter. Skolen ble etablert i 1972. Ny skolebygning stod ferdig høsten 2017.

Skolen har åtte utdanningsprogram, i tillegg til en stor avdeling for tilpasset opplæring. Den tilbyr også opplæring for barnevernet og barneverninstitusjoner samt undervisning på psykiatriske institusjoner, og den har en egen grunnskoleavdeling.

Jessheim videregående skole har en egen avdeling for voksenopplæring, og over 200  av dens elever tar videregående opplæring på kveldstid. I tillegg har skolen ansvaret for undervisningen ved Ullersmo fengsel.

Skolen er kjent for utstrakt samarbeid med ungdomsskoler om utdanningsvalg, arbeidslivsfag, forsering av fag og overgangsordninger mellom skoleslagene. Skolen har også god kontakt med lokalt næringsliv og mange av elevene får opplæring i ulike bedrifter i nærmiljøet.

Skolen tilbyr utdanningsprogram innen Musikk, dans og drama, Teknologi- og industrifag, Helse- og oppvekstfag, Salg, service og reiseliv, Innføringsklasser for minoritetsspråklige, Kunst, design og arkitektur, Studiespesialisering, Voksenopplæring, Vg3 i skole, Tilrettelagt opplæring og Påbygging til generell studiekompetanse.

Området var tidligere en militærleir, Jessheimleiren, som ble revet for å gi plass til skolen. Leiren ble opprettet av tyskerne under andre verdenskrig.

## Kjente elever ved Jessheim videregående skole
* Solveig Kloppen, skuespiller og programleder
* Else Kåss Furuseth, programleder og stand-up komiker kjent fra *[[Torsdag kveld fra Nydalen]]*
* Mani Hussaini, tidligere leder i AUF 
* Ragnhild Haga, langrenns- og orienteringsløper fra Nannestad
* Sindre Buraas, friidrettsutøver
* Trond Hultgren, musiker og låtskriver

## Referanser


## Eksterne lenker
*
Fylkesvei 4538

**Fylkesvei 4538** går mellom Gausel og Godeset i Stavanger. Veien er 3,0&nbsp;km lang og går gjennom Eikesetveien og Godesetdalen.

Frem til 2019 hadde veien betegnelsen fylkesvei 448 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Anton Amundsen

:*For maskinisten på [[«Fram»]]-ekspedisjonene, se [[Anton Amundsen (1853–1909)]]*

**Anton Amundsen** (født 19. oktober 1864 i Tønsberg, død 1. november 1950 i Oslo) var en norsk forfatter og fabrikkeier. Han vokste opp i Kristiansand og flyttet som 15-åring til Flekkefjord. Der startet faren en tobakksfabrikk som han senere overtok. 

Han har gitt ut tre romaner på Aschehoug:
* *Aarene de unge* – 1924, utgitt under psevdonymet *Lasse Velde*
* *Dan og Georgia* – 1929
* *De Kihljoner* – 1933

## Eksterne lenker
* Folketellingen 1900
* Folketellingen 1910